Diari Oficial de la Generalitat Valenciana


Sumari del DOGV 8600, del 26-07-2019 (2019/6054)

Notificació de la sentència dictada en el procediment de guarda i custòdia número 1336/2017.
--------------------------------------------------------------------------------------------

### Dades del document

Número de DOGV
:   8600

Data del DOGV
:   26-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6054


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de guarda i custòdia número 1336/2017. [2019/6054]  
De: Eva María García Tobarra.  
Procurador: José Vicente García Lloret.  
Contra: Cristian Radu Amariutei.  
En el present procediment de família, guarda, custòdia o aliments de fills menors no matrimonials no consensuats número 1336/2017 seguit a instàncies d'Eva María García Tobarra contra Cristian Radu Amariutei, s'ha dictat sentència la dispositiva de la qual és la següent:  
  
Estime la demanda plantejada per Eva María García Tobarra contra Cristian Radu Amariutei i acorde les mesures definitives que hauran de regir entre tots dos en relació amb el seu fill \*\*\*, que seran les següents:  
  
1r. La pàtria potestat del menor serà exercida de forma conjunta per tots dos progenitors prenent les decisions de comú acord i en benefici del menor.  
2n. S'atribueix la guàrdia i custòdia del menor \*\*\* a la mare, Eva María García Tobarra.  
3r. Es fixa com a domicili del menor \*\*\* el de la mare, Eva María García Tobarra, situat a Gandia, carrer de la Llibertat, 23, 2n, 16a.  
4t. Es decreta que el menor \*\*\* no podrà eixir del territori nacional d'Espanya si no és amb una autorització expressa i per escrit de la mare, Eva María García Tobarra, i amb la condició que el menor torne a Espanya, on es fixa el seu lloc de residència. En cas de no concórrer aquests requisits el menor només podrà eixir del territori d'Espanya amb autorització judicial a través del procediment corresponent.  
5é. S'estableix un règim de visites del menor \*\*\* amb el pare consistent en el fet que el menor podrà comunicar-se amb el pare per telèfon o qualsevol altre mitjà audiovisual, que podrà tindre el menor amb ell un cap de setmana al mes, previ avís amb deu dies d'antelació a la mare del dia d'arribada i retorn del pare a Gandia, des del divendres a l'eixida del col·legi fins al diumenge a les 20.00 hores, on haurà de reintegrar-lo en el domicili matern. Les recollides i lliuraments del menor es realitzaran en el domicili matern. Les vacances de Nadal les gaudirà el menor a mitges amb els seus respectius progenitors. Els anys imparells el menor estarà amb la mare la primera meitat de les vacances i amb el pare la segona meitat, i els anys parells, la primera meitat amb el pare i la segona amb la mare. Respecte de les vacances d'estiu, comprendran els mesos de juliol i agost. En els anys imparells el mes de juliol estarà amb la mare i a l'agost amb el pare, i els parells, al juliol amb el pare i a l'agost amb la mare.  
6é. S'estableix una pensió d'aliments a favor del menor i a càrrec del pare de 100 - al mes tenint en compte les necessitats del menor exposades per la progenitora en l'acte de judici. Aquesta quantitat s'actualitzarà anualment conforme a l'índex de preus de consum, que es publique per l'organisme competent i s'ingressarà per mesos anticipats els cinc primers dies de cada mes en el compte bancari que designe la mare. Les despeses extraordinàries seran abonades a mitges pels dos progenitors.  
Tot això sense fer una especial condemna en les costes d'aquest procediment.  
Aquesta és la meua sentència que, de conformitat amb el que es disposa en els articles 265 i 266 de la Llei orgànica del poder judicial, s'anotarà en el llibre corresponent, i es portarà un testimoniatge d'aquesta a les actuacions originals, el qual es notificarà a les parts, a qui es farà saber que contra aquesta sentència podran interposar en aquest jutjat recurs d'apel·lació, en els vint dies següents a la seua notificació, prèvia constitució de depòsit de cinquanta euros en el compte de depòsits i consignacions d'aquest jutjat en l'entitat Banco de Santander (disposició addicional 15a de la LO 1/2009). Ho pronuncie, mane i signe.  
I atés que aquest demandat, Cristian Radu Amariutei, es troba en parador ignorat, s'expedeix el present edicte a fi que li servisca de notificació de forma deguda.  
  
Gandia, 8 de febrer de 2019.- El lletrat de l'Administració de justícia: Vicente Miñana Llorens.